RESOLUCIÓN do 4 de agosto de 2008 pola que se adxudican axudas en forma de bolsas para estadías de investigación en centros de fóra de Galicia destinadas a beneficiarios das axudas do Programa Ángeles Alvariño (Programa de recursos humanos 2007), convocadas pola Orde do 3 de xuño de 2008 (Diario Oficial de Galicia número 111, do 10 de xuño), no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/08/2008

A Orde da Consellería de Innovación e Industria do 3 de agosto (DOG nº 157, do 14 de agosto), aproba as bases que rexerán a convocatoria de axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-INCITE (2006-2010) para o ano 2007.
Por Resolución do 21 de decembro de 2007 (DOG nº 3, do 4 de xaneiro de 2008) adxudícanse as axudas correspondentes ao Programa Ángeles Alvariño (anexo II da mencionada Orde do 3 de agosto de 2007).
Na Orde do 3 de xuño de 2008 (DOG nº 111, do 10 de xuño), convócanse axudas en forma de bolsas para estadías de investigación en centros de fóra de Galicia destinadas a beneficiarios das axudas do Programa Ángeles Alvariño (Programa de recursos humanos 2007) concedidas pola antedita Resolución do 21 de decembro de 2007.
No artigo 3 (Requisitos dos solicitantes) do anexo I da mencionada Orde do 3 de xuño de 2008, determínanse os requisitos que deberán cumprir os candidatos das axudas de bolsas para estadías de investigación fóra de Galicia. Pola súa banda, no artigo 9 (Avaliación e selección das solicitudes) establécese que a selección das solicitudes admitidas a fará a comisión de selección indicada no artigo 9 das bases xerais da Orde do 3 de agosto de 2007, conforme os criterios xerais de selección establecidos nesa orde.
A comisión de selección establecida no artigo 9 da Orde de convocatoria do 3 de xuño de 2008, (DOG nº 111, do 10 de xuño) acordou:
1.-Propoñer a concesión de axudas aos solicitantes de bolsas para estadías de investigación fóra de Galicia aos beneficiarios das axudas do Programa Ángeles Alvariño (Programa de recursos humanos 2007) que se relacionan no anexo I desta resolución, para a realización de tarefas de investigación nos destinos que se sinalan, durante o período de tempo e na contía que se indica en cada caso.
Na súa virtude, e atendendo a proposta elevada pola Dirección Xeral de Investigación, Desenvolvemento e Innovación, esta consellería
RESOLVE:
Primeiro.-Concederlles as axudas aos solicitantes de bolsas para estadías de investigación fóra de Galicia aos beneficiarios das axudas do Programa Ángeles Alvariño (Programa de recursos humanos 2007), que se relacionan no anexo I desta resolución, para a realización de tarefas de investigación nos destinos que se sinalan, durante o período de tempo e na contía que se indica en cada caso, no anexo I.
Segundo.-As axudas concedidas financiaranse con cargo ás aplicacións orzamentarias 10.02.561B.480.0 e 10.02.561A.480.1 dos orzamentos xerais da Comunidade Autónoma de Galicia para o ano 2008, e de acordo coa seguinte distribución:
Ver referencia pdf "15500D007P085.PDF"
Terceiro.-A inobservancia por parte dos solicitantes beneficiarios de calquera das condicións establecidas na Orde de convocatoria do 3 de agosto de 2007 (DOG nº 157, do 14 de agosto) ou na Orde do 3 de xuño de 2008 (DOG nº 111, do 10 de xuño) suporá a perda do dereito a percibir a axuda correspondente.
Cuarto.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 4 de agosto de 2008.
PD (Orden 31-1-2006, DOG nº 24,
do 3 de febreiro)
Emilio Nogueira Moure
Secretario xeral da Consellería de Innovación
e Industria